而喺唐話（包括廣東話、官話、同閩南話等）入面，呢個詞最早可以喺戰國時期（公元前五至二世紀）嘅佚書《鶡冠子·王鈇篇》嗰度揾到－「願聞其人情物理所以嗇萬物與天地總與神明體正之道。」喺呢度，「物理」指嘅係「所有事物嘅道理」，而唔係「研究能量同物質嘅自然科學」。喺三國時期（3 世紀），楊泉著有《物理論》，係最早書名度有「物理」呢個詞嘅著作。15 世紀嘅江西學者方以智受到西人嘅影響，撰寫咗百科全書式著作《物理小識》。喺呢度，「物理」嘅含義已經演化成學術之理，包括咗自然科學嘅各個領域同人文學嘅部分領域。